ΠΡΟΣΚΛΗΣΗ

Αγαπητές/οι

Θα είναι χαρά μας να σας συναντήσομε στο 2ο ΕΠΙΣΤΗΜΟΝΙΚΟ ΣΥΝΕΔΡΙΟ «ΠΑΡΑΣΤΑΣΙΑΚΕΣ ΤΕΧΝΕΣ ΣΤΗΝ ΕΚΠΑΙΔΕΥΣΗ: συλλογικότητα, σκέψη και εμπειρία», που θα πραγματοποιηθεί 23 και 24  Μαρτίου 2018, στην Πάτρα, από το Πανεπιστήμιο Πατρών σε συνεργασία με την Εφορεία Αρχαιοτήτων Αχαΐας | Αρχαιολογικό Μουσείο Πατρών και με την υποστήριξη των: DERIDAncetheatre Ensemble & Symposium team ARTs in eDU

Σκοπός τoυ Συνεδρίου είναι να προωθήσει τον προβληματισμό, το διάλογο, την έρευνα στη σύγχρονη καλλιτεχνική πρακτική που αφορά στις Παραστασιακές Τέχνες γενικά και στις Παραστασιακές Τέχνες στην Εκπαίδευση.

Απευθύνεται στην Ελληνική και Διεθνή, καλλιτεχνική και ακαδημαϊκή κοινότητα και προσκαλεί καλλιτέχνες και ερευνητές που ασχολούνται σε καλλιτεχνικά και επιστημονικά πεδία σχετικά με τις παραστασιακές τέχνες, την ποίηση, την αρχιτεκτονική και γενικώς τις σύγχρονες εξελίξεις της τέχνης, της παιδαγωγικής και της διδακτικής της αισθητικής παιδείας να συμμετάσχουν με ομιλίες, προφορικές παρουσιάσεις και posters, εργαστήρια, παραστάσεις και προβολές βίντεο.

Μπορεί επίσης όποιος επιθυμεί, χωρίς να υποβάλει εργασία, να συμμετάσχει και να αποκτήσει πολύτιμες εμπειρίες και γνώσεις σχετικά με την τρέχουσα έρευνα στο θέμα

ΘΕΜΑΤΙΚΕΣ ΕΝΟΤΗΤΕΣ

* Παραστασιακές τέχνες στην εκπαίδευση:

Χορός | Χοροθέατρο | Θέατρο | Ρυθμική Αγωγή | Τοποειδικές συμμετοχικές επιτελέσεις | Δημιουργικές πρακτικές γραφής και επιτέλεσης

* Δράσεις Περιβαλλοντικής Εκπαίδευσης και Παραστασιακές Τέχνες
* Performance Writing
* Επιτελεστικές πρακτικές σύγχρονης τέχνης. Παρεμβάσεις στη δημόσια σφαίρα σε δεδομένες συνθήκες   
  Επιτελέσεις ενεργοποίησης φυσικού τοπίου| ​Μνημονικές Διαδράσεις σε Μουσεία & Αρχαιολογικούς Χώρους​

ΣΗΜΑΝΤΙΚΕΣ ΗΜΕΡΟΜΗΝΙΕΣ

​Η πρόσκληση υποβολής περιλήψεων εργασιών έχει ξεκινήσει

Λήξη υποβολής περιλήψεων των εργασιών  27 |01| 2018

Ενημέρωση αποδοχής εργασιών 17| 02|2018

Υποβολή τελικών περιλήψεων εργασιών για το πρόγραμμα του συνεδρίου 27 |02|2018

Ανακοίνωση προγράμματος 09 | 03 | 2018

Υποβολή τελικών εργασιών για τα πρακτικά του Συνεδρίου 20 | 03 | 2018

Διεξαγωγή Συμποσίου 23 @ 24 |03 | 2018

Η γλώσσα διεξαγωγής του συμποσίου θα είναι η Ελληνική και η Αγγλική.   
Πληροφορίες για το συνέδριο  στην ιστοσελίδα <http://performingartsineducationpatras.weebly.com/>

Η πρόεδρος του Συνεδρίου

Δρ. Μαρία -Μάρω Γαλάνη

Το Συνέδριο χρηματοδοτείται από τον Ειδικό Λογαριασμό Κονδυλίων Έρευνας (ΕΛΚΕ ) του Πανεπιστημίου Πατρών